5 השפעות של הלחץ על העור וכיצד ניתן לטפל בהם?
המוח והעור מחוברים באופן הדוק ברמות רבות ושונות, קצוות העצבים מחוברים לעור שעוטף את האיברים, וכך הרגשות יכולים לבוא לידי ביטוי דרך העור בדיוק כמו שמתח משפיע על מערכת העיכול או לחץ דם. לחץ יכול להשפיע על התפרצות מחלות שונות בעור, למשל, אקנה, אקזמה, רוזצאה, פסוריאזיס, התקרחות (נשירת שיער), ויטיליגו ,טריכוטילומניה (משיכת השיער) ועוד.
מחקרים רבים חושפים את המנגנונים בהם לדוגמא ההורמון קורטיזול, המכונה “הורמון הלחץ”, גורם לנזק בעור המוביל ליובש והזדקנות מוקדמת שלו.
מתח כרוני גורם לעליה ברמות ההורמון קורטיזול בגוף. הורמון זה, פוגע ביכולת העור לאגור מים וכתוצאה מכך, רמות הלחות בעור יורדות, העור מתייבש ומאבד מהברק הטבעי שלו.
הטיפול המומלץ: שימוש בתכשירים היפואלרגניים, ללא חומרי ריח או צבע. להקפיד לנקות את עור הפנים עם תכשיר רחצה עדין, ללא חומרים מגרים עם דרגת החומציות (pH) בטווח שבין 5.5 ל- 6, על מנת למנוע ייבוש נוסף של העור. לשטוף את הפנים במים פושרים ולמרוח קרם לחות כשהעור עדיין קצת לח.
ההורמון קורטיזול גורם לעליה ברמת הסוכר בדם. רמות גבוהות של סוכרים בדם גורמים לפירוק מהיר של חלבונים ושומנים בגוף בתהליך שנקרא גליקציה (glycation). חלק מאותם החלבונים הנהרסים בתהליך הגליקציה הם סיבי הקולגן והאלסטין המקנים לעור את המוצקות והגמישות שלו, וברגע שסיבים אלו נפגעים העור הופך רפוי, מקומט וחסר אלסטיות.
זרימת הדם המוגברת המתרחשת כאשר נמצאים תחת לחץ עלולה לגרום לנימים בעור להתרחב. בנוסף, לחץ מחליש את המערכת החיסונית וכתוצאה מכך האדמומיות בעור עשויות להימשך זמן רב יותר.
הטיפול המומלץ: שימוש בקרם המכיל חומרים קרטוליטיים ואנטי דלקתיים, למשל, חומצה סליצילית או בנזואיל פרוקסיד הקוטלים את החיידקים, בנוסף יש להשתמש בקרם לחות לא קומודוגני על מנת שלא לייבש את העור.
הטיפול המומלץ: שימוש בחומרים בעלי יכולת לכווץ את כלי הדם והלימפה על מנת למנוע הצטברות נוזלים ובמידת האפשר מומלץ לישון עם הראש מוגבה מעט כדי למנוע אגירה של נוזלים מתחת לעיניים.
וטיפ אחרון, הקפידו לצחוק!
מחקרם מצביעים על כך שצחוק הינו אחד הדרכים הבדוקות הטובות ביותר לפירוק מתח. כשאנחנו צוחקים או מחייכים, המוח שלנו משחרר אנדורפינים, המאטים את קצב הלב, גורמים להרפיית שרירים ומאפשרים לנו להירגע.